דרור בין

דרור בין (נולד ב-30 בנובמבר 1966) הוא מנכ"ל רשות החדשנות. כיהן בעבר כנשיא ומנכ"ל חברת RAD ובתפקידים בכירים בחברת קומברס, קרן ההון סיכון ויולה ונצ'רס וחברת הייעוץ האסטרטגי שלדור. בין נולד וגדל בחיפה. את שירותו הצבאי עשה כקצין בחיל האוויר. השלים תואר BSC בהנדסת מערכות מידע מהטכניון, תואר BSC בתעשייה וניהול מהטכניון ותואר שני MBA במנהל עסקים, בהתמחות שיווק ומימון, באוניברסיטת תל אביב. משנת 1995 שימש כשותף בחברת הייעוץ האסטרטגי שלדור ועסק בגיבוש אסטרטגיות לחברות במגוון ענפי הייטק, תעשייה, מסחר ושירותים. בשנת 2002 החל לעבוד בחברת קומברס, שהייתה מהחברות המובילות בעולם בתחומי שירותי הערך המוסף (VAS) וחיוב (Billing) לעולם התקשורת. בין עסק בפיתוח עסקי, מיזוגים ושיתופי פעולה אסטרטגיים, ובשנת 2003 התמנה לסגן נשיא, וניהל עד לשנת 2008 מגוון של חטיבות עסקיות בחברה. בשנת 2008 מונה לחבר הנהלה וסגן נשיא בכיר האחראי על הפיתוח והשיווק של כלל מוצרי החברה, בכלל מרכזי הפיתוח של החברה בעולם. ב-2009 מונה כחבר הנהלה וסמנכ"ל המכירות הגלובליות של החברה, והוביל את הפעילות מול כלל לקוחות החברה בעולם. בשנת 2011 הצטרף לקרן ההון סיכון ויולה ונצ'רס (כרמל) כשותף עצמאי (Venture Partner) האחראי על הערכה והשקעה בחברות הזנק טכנולוגיות במגוון שווקים. בהמשך שימש כיו"ר וחבר דירקטוריון במספר חברות פורטפוליו של הקרן. ב-2012 מונה בין לנשיא ומנכ"ל חברת RAD, המפתחת פתרונות גישה לרשתות תקשורת. לחברה מטה בתל אביב ומפעל ייצור בירושלים וסניפי שיווק ומכירות ברחבי העולם. בשנת 2014, הקימה החברה גם מרכז פיתוח בפארק גב ים נגב בבאר שבע. משנת 2018 ועד 2021 היה חבר בנשיאות איגוד ההייטק הישראלי בהתאחדות התעשיינים. מ-2019 חבר בוועד המנהל של תגלית. בשנת 2021 מונה בין למנכ"ל רשות החדשנות. מאז כניסתו לתפקיד כמנכ"ל רשות החדשנות ב-2021, הוביל בין מגוון יוזמות ותוכניות לשמירה והגברה של היתרון התחרותי של האב החדשנות הישראלי. הוא נתן דגש להיערכות לגלי הטכנולוגיה הבאים ובניית תשתית מאפשרת להמשך הצמיחה של ענף ההייטק בישראל. בין היתר בתחומים כמו מימון מחקר ופיתוח (מו"פ) בחברות עתירות ידע בשלבים השונים, יצירה של תשתיות טכנולוגיות מתקדמות לשימוש התעשייה הישראלית, תוכניות למענה לאתגרי ההון האנושי בהייטק, הסדרת רגולציה שנוגעת לחדשנות טכנולוגית ולתעשיית ההייטק ועוד. בין קידם מאז כניסתו מגוון פרויקטים בתחומי התחבורה האוטונומית, מחשוב קוואנטי, רחפנים, טכנולוגיות מזון (פוד-טק) ועוד. בין הוביל את בנייתה של התכנית הלאומית לפיתוח אקוסיסטם של טכנולוגיות אקלים (אקלים-טק) בישראל, הכולל מגוון טכנולוגיות המתמודדות עם אתגרי משבר האקלים ופועלות להפחתה של פליטות של גזי חממה או להתמודדות עם השלכות המשבר. במסגרת זו, הוביל בין ב-2022 את משלחת החדשנות הישראלית לועידת האקלים של האו"ם בשארם-א-שייח. בתפקידו, שם בין דגש על הרחבת הגיוון של ההייטק הישראלי בשלושה היבטים - תמטי (תחומי), דמוגרפי וגאוגרפי, והוביל הקמה של מגוון תוכניות, תעסוקה ויזמות הייטק בקרב אוכלוסיות בתת-ייצוג, כגון נשים, ערבים וחרדים, וכן תוכניות הכשרה לתחומים טכנולוגיים מתקדמים. ב-2021 נבחר על ידי המגזין דה מארקר לרשימת 100 המשפיעים בישראל. בין נשוי לשרית, יועצת משפטית במקצועה, אב לשלושה ילדים, וסב לנכדה אחת. הוא מתגורר ברמת השרון. New government program to incentivize institutional investment in Israeli high-tech, ctech, ‏2023-11-27 (באנגלית) Candice Krieger, ‘Israeli high-tech companies will deliver no matter what’ says Innovation chief, www.jewishnews.co.uk (באנגלית אמריקאית) Dror Bin, Israeli tech delivers, no matter what, The Times of Israel, ‏NOV 1, 2023 SHARON WROBEL, Israel Innovation Authority extends $25 million lifeline to startups amid war, The Times of Israel, ‏October 19, 2023 Nine Israeli innovation centers receive $28 million investment from government agencies, ctech, ‏2023-12-31 (באנגלית) Israel invests NIS 100 million in regional innovation centers amid Hamas war, The Jerusalem Post | JPost.com, ‏2023-12-30 (באנגלית) Shiri Epstein, Israel Investing 100M Shekels In 9 New Innovation Centers, NoCamels, ‏2023-12-31 (באנגלית אמריקאית) New Innovation Hubs Across Israel, נבדק ב-2024-04-09 Frank Langfitt, How the war in Gaza is taking a toll on Israel's economy, NPR, ‏JANUARY 11, 2024 Steven Scheer and Ari Rabinovitch, Israel economy: Gaza war sends economy into the unknown, Reuters, ‏October 24, 2023 מאיר אורבך, מנכ"ל רשות החדשנות: "ישראל כשלה בשילוב חרדים וערבים בהייטק", באתר כלכליסט, 25 באפריל 2024 מנכ"ל רשות החדשנות: "ישראל כשלה בשילוב חרדים וערבים בהייטק" | כלכליסט, באתר calcalist, ‏2024-04-25 אסף צוראל, דרור בין מונה לתפקיד נשיא ומנכ"ל חברת רד תקשורת, באתר Techtime - חדשות אלקטרוניקה והייטק, ‏2012-08-08 Rad חנכה את המבנה החדש שלה בבאר-שבע, באתר TechTime‏, 29 במרץ 2015 דרור בין, מנכ"ל רד, ימונה למנהל רשות החדשנות הבא, באתר גלובס, 15 בפברואר 2021 קורין דגני, "אקלים־טק זה הסייבר החדש, הביקושים לטכנולוגיות יהיו אדירים", באתר TheMarker‏, 30 בנובמבר 2022 איזו חדשנות ישראלית תוצג בוועידת האקלים בשארם א-שייח'? -, באתר אנשים ומחשבים - פורטל חדשות היי-טק, מיחשוב, טלקום, טכנולוגיות, ‏2022-11-08 ההייטק מגיע למגזר הערבי: רשות החדשנות מקימה מרכזי חדשנות, מאיצים ומועדון אנג'לים, באתר Israel Defense, ‏2022-12-08 גד ליאור, שקד אילת, בשנתיים הקרובות: תוכניות לשילוב 2,000 חרדים בהייטק, באתר ynet, 26 באוקטובר 2022 רשות החדשנות השיקה תוכנית להרחבת ההון האנושי בהיי-טק -, באתר אנשים ומחשבים - פורטל חדשות היי-טק, מיחשוב, טלקום, טכנולוגיות, ‏2022-11-15 "דרור בין". TheMarker. נבדק ב-2022-12-28.